title: Komission täytäntöönpanoasetus (EU) N:o 768/2011, annettu 2 päivänä elokuuta 2011 , hedelmä- ja vihannesalan väliaikaisesta poikkeuksellisesta tukitoimenpiteestä 17 päivänä kesäkuuta 2011 annetun täytäntöönpanoasetuksen (EU) N:o 585/2011 muuttamisesta

text:
               3.8.2011

               FI

               Euroopan unionin virallinen lehti

               L 200/17

         KOMISSION TÄYTÄNTÖÖNPANOASETUS (EU) N:o 768/2011,
   annettu 2 päivänä elokuuta 2011,
   hedelmä- ja vihannesalan väliaikaisesta poikkeuksellisesta tukitoimenpiteestä 17 päivänä kesäkuuta 2011 annetun täytäntöönpanoasetuksen (EU) N:o 585/2011 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 191 artiklan yhdessä sen 4 artiklan kanssa,
   sekä katsoo seuraavaa:

               (1)

               Hedelmä- ja vihannesalan väliaikaisesta poikkeuksellisesta tukitoimenpiteestä 17 päivänä kesäkuuta 2011 annetulla täytäntöönpanoasetuksella (EU) N:o 585/2011 (2) otettiin väliaikaisesti käyttöön poikkeuksellisia tukitoimenpiteitä hedelmä- ja vihannesalalla, kun Saksassa oli enterohemorragisen Escherichia coli -bakteerin aiheuttama tautiesiintymä, joka aiheutti merkittäviä häiriöitä unionin hedelmä- ja vihannesmarkkinoilla.

               (2)

               Täytäntöönpanoasetuksen (EU) N:o 585/2011 7 artiklan 2 kohdan mukaan jäsenvaltioiden oli esitettävä komissiolle unionin kokonaistukea koskevat pyyntönsä 18 päivään heinäkuuta 2011 mennessä. Jäsenvaltioiden mainitun artiklan mukaisesti ilmoittamien tietojen perusteella näyttää siltä, että kriisin vaikutukset ovat olleet oletettua suuremmat.

               (3)

               Hedelmä- ja vihannesmarkkinoiden merkittävät häiriöt ja alalle aiheutunut haitta huomioon ottaen on aiheellista korottaa täytäntöönpanoasetuksen (EU) N:o 585/2011 2 artiklassa säädettyä tuen enimmäismäärää. Asian kiireellisyyden vuoksi tämän asetuksen olisi tultava voimaan päivänä, jona se julkaistaan.

               (4)

               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Korvataan täytäntöönpanoasetuksen (EU) N:o 585/2011 2 artikla seuraavasti:

      ”2 artikla
      Tuen enimmäismäärä
      Tämän asetuksen mukaisesti myönnettävät unionin kokonaismenot saavat olla enintään 227 000 000 euroa. Menot rahoitetaan Euroopan maatalouden tukirahastosta, ja niitä käytetään yksinomaan tässä asetuksessa säädettyjen toimenpiteiden rahoittamiseen.”

   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 2 päivänä elokuuta 2011.

            Komission puolesta

         José Manuel BARROSO

            Puheenjohtaja

      (1)  EUVL L 299, 16.11.2007, s. 1.

      (2)  EUVL L 160, 18.6.2011, s. 71.


title: Neuvoston täytäntöönpanoasetus (EU) N:o 806/2010, annettu 13 päivänä syyskuuta 2010 , asetusten (EY) N:o 1292/2007 ja (EY) N:o 367/2006 muuttamisesta siltä osin kuin on kyse yhden israelilaisen Intiasta peräisin olevan polyeteenitereftalaattikalvon (PET-kalvo) viejän vapauttamisesta mainittujen asetusten nojalla määrätyistä toimenpiteistä ja kyseisen viejän tuonnin kirjaamisen päättämisestä

text:
               15.9.2010

               FI

               Euroopan unionin virallinen lehti

               L 242/6

         NEUVOSTON TÄYTÄNTÖÖNPANOASETUS (EU) N:o 806/2010,
   annettu 13 päivänä syyskuuta 2010,
   asetusten (EY) N:o 1292/2007 ja (EY) N:o 367/2006 muuttamisesta siltä osin kuin on kyse yhden israelilaisen Intiasta peräisin olevan polyeteenitereftalaattikalvon (PET-kalvo) viejän vapauttamisesta mainittujen asetusten nojalla määrätyistä toimenpiteistä ja kyseisen viejän tuonnin kirjaamisen päättämisestä
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30 päivänä marraskuuta 2009 annetun neuvoston asetuksen (EY) N:o 1225/2009 (1), jäljempänä ’polkumyyntiä koskeva perusasetus’, ja erityisesti sen 11 artiklan 4 kohdan ja 13 artiklan 4 kohdan,
   ottaa huomioon muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta 11 päivänä kesäkuuta 2009 annetun neuvoston asetuksen (EY) N:o 597/2009 (2), jäljempänä ’tukien vastainen perusasetus’, ja erityisesti sen 20 artiklan ja 23 artiklan 5 ja 6 kohdan,
   ottaa huomioon Euroopan komission ehdotuksen, jonka se on tehnyt neuvoa-antavaa komiteaa kuultuaan,
   sekä katsoo seuraavaa:
   A.   VOIMASSA OLEVAT TOIMENPITEET

               (1)

               Neuvosto otti asetuksilla (EY) N:o 1676/2001 (3) ja (EY) N:o 2597/1999 (4) käyttöön polkumyynti- ja tasoitustoimenpiteet, jäljempänä ’alkuperäiset toimenpiteet’, muun muassa Intiasta peräisin olevan PET-kalvon tuonnissa. Neuvosto laajensi asetuksilla (EY) N:o 1975/2004 (5) ja (EY) N:o 1976/2004 (6) nämä toimenpiteet koskemaan Israelista ja Brasiliasta lähetettävää PET-kalvoa, jäljempänä ’laajennetut toimenpiteet’, kussakin asetuksessa erikseen mainitun brasilialaisen yrityksen (Terphane Ltd) ja israelilaisen yrityksen (Jolybar Ltd) tuottamia tuontituotteita lukuun ottamatta.

               (2)

               Neuvosto muutti asetuksella (EY) N:o 101/2006 (7) asetuksia (EY) N:o 1975/2004 ja (EY) N:o 1976/2004 vapauttaakseen toisen israelilaisen yrityksen, Hanita Coatings Rural Cooperative Associations Ltd, laajennettujen toimenpiteiden soveltamisalasta.

               (3)

               Polkumyyntitoimenpiteiden voimassaolon päättymistä koskevan tarkastelun jälkeen neuvosto otti asetuksella (EY) N:o 1292/2007 (8) käyttöön polkumyyntitullin Intiasta peräisin olevan polyeteenitereftalaattikalvon, jäljempänä ’PET-kalvo’, tuonnissa ja laajensi mainitun tullin koskemaan saman, Brasiliasta ja Israelista lähetetyn tuotteen tuontia riippumatta siitä, onko tuotteen alkuperämaaksi ilmoitettu Brasilia tai Israel, lukuun ottamatta tiettyjä mainitun asetuksen 2 artiklan 4 kohdassa eriteltyjä tuottajia, jäljempänä ’voimassa olevat polkumyyntitoimenpiteet’.

               (4)

               Tasoitustoimenpiteiden voimassaolon päättymistä koskevan tarkastelun jälkeen neuvosto otti asetuksella (EY) N:o 367/2006 (9) käyttöön tasoitustullin Intiasta peräisin olevan polyeteenitereftalaattikalvon, jäljempänä ’PET-kalvo’, tuonnissa ja laajensi mainitun tullin koskemaan saman, Brasiliasta ja Israelista lähetetyn tuotteen tuontia riippumatta siitä, onko tuotteen alkuperämaaksi ilmoitettu Brasilia tai Israel, lukuun ottamatta tiettyjä mainitun asetuksen 1 artiklan 3 kohdassa eriteltyjä tuottajia, jäljempänä ’voimassa olevat tasoitustoimenpiteet’. Voimassa olevista polkumyyntitoimenpiteistä ja voimassa olevista tasoitustoimenpiteistä käytetään tästä eteenpäin yhteisnimitystä ’voimassa olevat polkumyynti- ja tasoitustoimenpiteet’.

               (5)

               Asetuksia (EY) N:o 1292/2007 ja (EY) N:o 367/2006 on viimeksi muutettu neuvoston asetuksella (EY) N:o 15/2009 (10).

         B.   NYKYINEN TUTKIMUS

   1.   Tarkastelua koskeva pyyntö

               (6)

               Komissio vastaanotti myöhemmin pyynnön, joka koskee vapautusta laajennetuista toimenpiteistä polkumyyntiä koskevan perusasetuksen 11 artiklan 4 kohdan ja 13 artiklan 4 kohdan ja tukien vastaisen perusasetuksen 20 artiklan ja 23 artiklan 5 ja 6 kohdan mukaisesti. Pyynnön esitti Israelissa, jäljempänä ’asianomainen maa’, toimiva tuottaja S.Z.P. Plastic Packaging Products Ltd., jäljempänä ’SZP’.

         2.   Tarkastelun vireillepano

               (7)

               Komissio tutki SZP:n esittämän näytön ja katsoi sen riittäväksi perusteeksi panna vireille polkumyyntiä koskevan perusasetuksen 11 artiklan 4 kohdan ja 13 artiklan 4 kohdan ja tukien vastaisen perusasetuksen 20 artiklan ja 23 artiklan 5 ja 6 kohdan mukaisesti tutkimuksen sen määrittämiseksi, voidaanko laajennetuista toimenpiteistä myöntää vapautus SZP:lle. Kuultuaan neuvoa-antavaa komiteaa ja annettuaan asianomaiselle unionin tuotannonalalle tilaisuuden esittää huomautuksia komissio pani asetuksella (EY) N:o 6/2010 (11), jäljempänä ’vireillepanoasetus’, vireille asetusten (EY) N:o 1292/2007 ja (EY) N:o 367/2006 tarkastelun SZP:n osalta.

               (8)

               Tarkastelun vireillepanosta annetulla asetuksella kumottiin asetuksella (EY) N:o 1292/2007 käyttöön otettu polkumyyntitulli SZP:n Israelista lähettämän, tutkittavana olevan tuotteen tuonnin osalta. Samalla tulliviranomaisia kehotettiin polkumyyntiä koskevan perusasetuksen 14 artiklan 5 kohdan nojalla toteuttamaan tarvittavat toimenpiteet tällaisen tuonnin kirjaamiseksi.

         3.   Tarkasteltavana oleva tuote

               (9)

               Tarkasteltavana oleva tuote on sama kuin se, joka on määritelty alkuperäiset toimenpiteet käyttöönottavissa asetuksissa, eli Intiasta peräisin oleva polyeteenitereftalaattikalvo (PET-kalvo), joka kuuluu tällä hetkellä CN-koodeihin ex 3920 62 19 ja ex 3920 62 90, jäljempänä ’tarkasteltavana oleva tuote’.

               (10)

               Katsotaan, että PET-kalvolla, jota lähetetään Israelista unioniin ja joka kuuluu CN-koodeihin ex 3920 62 19 ja ex 3920 62 90, jäljempänä ’tutkimuksen kohteena oleva tuote’, on samat tekniset, fysikaaliset ja kemialliset perusominaisuudet ja käyttötavat kuin tarkasteltavana olevalla tuotteella. Tämän vuoksi sitä pidetään polkumyyntiä koskevan perusasetuksen 1 artiklan 4 kohdassa ja tukien vastaisen perusasetuksen 2 artiklan c alakohdassa tarkoitettuna samankaltaisena tuotteena.

         4.   Tutkimus

               (11)

               Komissio ilmoitti SZP:lle ja asianomaisen maan edustajille virallisesti tarkastelun vireillepanosta. Asianomaisia osapuolia pyydettiin esittämään näkemyksensä ja niille ilmoitettiin, että ne voivat pyytää kuulemista. Tällaisia pyyntöjä ei kuitenkaan saatu.

               (12)

               Komissio lähetti SZP:lle myös kyselylomakkeen ja sai vastauksen asetetun määräajan kuluessa. Komissio hankki ja tarkisti kaikki tarkastelun kannalta tarpeellisina pitämänsä tiedot. SZP:n toimitiloihin tehtiin tarkastuskäynti.

         5.   Tutkimusajanjakso

               (13)

               Tutkimus kattoi 1 päivän tammikuuta 2009 ja 31 päivän joulukuuta 2009 välisen ajanjakson, jäljempänä ’tutkimusajanjakso’. Tietoja kerättiin vuodesta 2006 tutkimusajanjakson loppuun sen tutkimiseksi, oliko kaupan rakenteessa tapahtunut muutoksia.

         C.   TUTKIMUKSEN TULOKSET

               (14)

               Tutkimus vahvisti, että SZP ei vienyt tutkimuksen kohteena olevaa tuotetta Euroopan unioniin laajennettuihin toimenpiteisiin johtaneessa tutkimuksessa käytetyn tutkimusajanjakson aikana eli 1 päivän tammikuuta ja 31 päivän joulukuuta 2003 välisenä aikana. SZP vei tarkasteltavana olevaa tuotetta muun muassa Israeliin ensimmäisen kerran toimenpiteiden laajentamisen jälkeen.

               (15)

               Lisäksi SZP pystyi toimittamansa asiakirjanäytön avulla tyydyttävällä tavalla osoittamaan, ettei sillä ollut suoria tai välillisiä yhteyksiä sellaisiin intialaisiin vientiä harjoittaviin tuottajiin tai israelilaisiin yrityksiin, joihin sovelletaan voimassa olevia polkumyynti- ja tasoitustoimenpiteitä.

               (16)

               Kuten 14 kappaleessa mainittiin, SZP vei tarkasteltavana olevaa tuotetta unioniin vasta laajennettuihin toimenpiteisiin johtaneessa tutkimuksessa käytetyn tutkimusajanjakson jälkeen. SZP valmistaa PET-kalvoa ja joko myy sitä tai käyttää sitä monenlaisten pakkaustuotteiden tuottamisessa.

               (17)

               SZP käyttää unioniin vietävän PET-kalvon valmistuksessa muun muassa Intiasta peräisin olevaa raaka-ainetta, mutta tässä prosessissa ei katsottu tapahtuneen kiertämistä. Intiasta peräisin oleva raaka-aine muodosti vain pienen osan SZP:n tavanomaisten kaupan edellytysten mukaisesti ostamasta raaka-aineesta ja sekoitettiin muihin raaka-aineisiin, jotka oli etupäässä ostettu kotimarkkinoilta. Intialainen raaka-aineen tuottaja on toimittanut raaka-ainetta SZP:lle kauan.

               (18)

               Ei ole myöskään näyttöä siitä, että SZP olisi ostanut valmista PET-kalvoa Intiasta jälleenlaivatakseen tai myydäkseen sitä edelleen Euroopan unioniin.

         D.   TARKASTELUN KOHTEENA OLEVIEN TOIMENPITEIDEN MUUTTAMINEN

               (19)

               Ottaen huomioon edellä mainitut päätelmät, joiden mukaan SZP ei ole ollut osallisena kiertämiskäytännöissä, yritys pitäisi vapauttaa voimassa olevista polkumyynti- ja tasoitustoimenpiteistä.

               (20)

               Tarkastelun vireillepanosta annetussa asetuksessa säädetty, SZP:n Israelista lähettämää PET-kalvoa koskevan tuonnin kirjaaminen olisi lopetettava. Polkumyyntiä koskevan perusasetuksen 14 artiklan 5 kohdassa säädetään, että toimenpiteitä voidaan toteuttaa kirjattua tuontia vastaan kirjaamispäivästä alkaen, mutta koska yritys vapautetaan toimenpiteistä, SZP:n Israelista lähettämästä PET-kalvosta, joka on unioniin tuotaessa kirjattu tarkastelun vireillepanosta annetun asetuksen mukaisesti, ei pitäisi kantaa polkumyyntitullia.

               (21)

               Koska SZP:n ei ole todettu osallistuneen voimassa olevien toimenpiteiden kiertämiseen, vapautuksen tasoitustoimenpiteistä pitäisi tulla voimaan asetuksen (EU) N:o 6/2010 voimaantulopäivänä tukien vastaisen perusasetuksen 23 artiklan 6 kohdan mukaisesti. Palauttamista tai peruuttamista on pyydettävä kansallisilta tulliviranomaisilta voimassa olevan tullilainsäädännön mukaisesti.

               (22)

               SZP:n tuottamalle PET-kalvolle myönnetty vapautus laajennetuista toimenpiteistä on polkumyyntiä koskevan perusasetuksen 13 artiklan 4 kohdan ja tukien vastaisen perusasetuksen 23 artiklan 6 kohdan mukaisesti voimassa sillä edellytyksellä, että lopullisesti vahvistettujen tosiasioiden mukaan vapautus on perusteltu ja ettei vapautusta esimerkiksi todeta myönnetyn asianomaisen yrityksen toimittamien väärien tai harhaanjohtavien tietojen perusteella. Jos alustavan näytön perusteella toisin osoitetaan, komissio voi panna vireille tutkimuksen selvittääkseen, onko vapautuksen peruuttaminen perusteltua.

               (23)

               SZP:n tuottaman PET-kalvon tuonnin vapauttaminen laajennetuista toimenpiteistä perustuu tämän tarkastelun päätelmiin. Näin ollen kyseinen vapautus koskee yksinomaan Israelista lähetetyn, kyseisen yrityksen tuottaman PET-kalvon tuontia. Jos yrityksen nimeä ja osoitetta ei ole erikseen mainittu asetusten (EY) N:o 1292/2007 2 artiklan 4 kohdassa ja (EY) N:o 367/2006 1 artiklan 3 kohdassa (mukaan luettuina erikseen mainittuihin yrityksiin etuyhteydessä olevat yritykset), sen tuottamalle tai unioniin lähettämälle PET-kalvolle ei voida myöntää kyseistä vapautusta, vaan siihen on sovellettava näillä asetuksilla käyttöön otettua jäännöstullia.

         E.   MENETTELY

               (24)

               SZP:lle ja kaikille muille asianomaisille osapuolille ilmoitettiin niistä tosiasioista ja huomioista, joiden perusteella SZP:lle aiottiin myöntää vapautus laajennetuista toimenpiteistä. Huomautuksia ei esitetty,

         ON HYVÄKSYNYT TÄMÄN ASETUKSEN:
   1 artikla
   1.   Muutetaan asetus (EU) N:o 1292/2007 seuraavasti:
   Lisätään 2 artiklan 4 kohtaan polyeteenitereftalaattikalvoa Brasiliassa ja Israelissa tuottavien yritysten, joiden polyeteenitereftalaattikalvon tuonti on vapautettu laajennetun lopullisen polkumyynnin jäännöstullin soveltamisesta, luetteloon yritys seuraavasti:

      ’S.Z.P. Plastic Packaging Products Ltd, PO Box 53, Shavei Zion, 22086 Israel (Taric-lisäkoodi A964)’.

   2.   Muutetaan asetus (EY) N:o 367/2006 seuraavasti:
   Lisätään 1 artiklan 3 kohtaan polyeteenitereftalaattikalvoa Brasiliassa ja Israelissa tuottavien yritysten, joiden polyeteenitereftalaattikalvon tuonti on vapautettu laajennetun lopullisen tasoitustullin soveltamisesta, luetteloon yritys seuraavasti:

      ’S.Z.P. Plastic Packaging Products Ltd, PO Box 53, Shavei Zion, 22086 Israel (Taric-lisäkoodi A964)’.

   2 artikla
   Asetuksen (EY) N:o 367/2006 1 artiklan 1 kohdan nojalla S.Z.P. Plastic Packaging Products Ltd.:n tuonnista kerätyt tasoitustullit palautetaan asianomaiselle tuojalle tai tuojille. Palauttamista tai peruuttamista on pyydettävä kansallisilta tulliviranomaisilta voimassa olevan tullilainsäädännön mukaisesti.
   3 artikla
   Tulliviranomaisia kehoitetaan lopettamaan asetuksen (EU) N:o 6/2010 3 artiklan nojalla tapahtuva tuonnin kirjaaminen. Polkumyyntitullia ei kanneta tällä tavoin kirjatusta tuonnista.
   4 artikla
   Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   Sen 1 artiklan 2 kohtaa sovelletaan 7 päivästä tammikuuta 2010.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 13 päivänä syyskuuta 2010.

            Neuvoston puolesta

            Puheenjohtaja

         S. VANACKERE

      (1)  EUVL L 343, 22.12.2009, s. 51.

      (2)  EUVL L 188, 18.7.2009, s. 93.

      (3)  EYVL L 227, 23.8.2001, s. 1.

      (4)  EYVL L 316, 10.12.1999, s. 1.

      (5)  EUVL L 342, 18.11.2004, s. 1.

      (6)  EUVL L 342, 18.11.2004, s. 8.

      (7)  EUVL L 17, 21.1.2006, s. 1.

      (8)  Neuvoston asetus (EY) N:o 1292/2007, annettu 30 päivänä lokakuuta 2007, lopullisen polkumyyntitullin käyttöönotosta Intiasta peräisin olevan polyeteenitereftalaattikalvon tuonnissa neuvoston asetuksen (EY) N:o 384/96 11 artiklan 2 kohdan mukaisen toimenpiteiden voimassaolon päättymistä koskevan tarkastelun perusteella, sekä kyseistä tuontia koskevan, asetuksen (EY) N:o 384/96 11 artiklan 3 kohdan mukaisen osittaisen välivaiheen tarkastelun päättämisestä(EUVL L 288, 6.11.2007, s. 1).

      (9)  Neuvoston asetus (EY) N:o 367/2006, annettu 27 päivänä helmikuuta 2006, lopullisen tasoitustullin käyttöönotosta Intiasta peräisin olevan polyeteenitereftalaattikalvon tuonnissa asetuksen (EY) N:o 2026/97 18 artiklan mukaisen toimenpiteiden voimassaolon päättymistä koskevan tarkastelun jälkeen (EUVL L 68, 8.3.2006, s. 15).

      (10)  EUVL L 6, 10.1.2009, s. 1.

      (11)  EUVL L 2, 6.1.2010, s. 5.


title: Komission täytäntöönpanoasetus (EU) N:o 1184/2012, annettu 7 päivänä joulukuuta 2012 , erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suurten muutosten hyväksymisestä (Cecina de León (SMM))

text:
               12.12.2012

               FI

               Euroopan unionin virallinen lehti

               L 338/16

         KOMISSION TÄYTÄNTÖÖNPANOASETUS (EU) N:o 1184/2012,
   annettu 7 päivänä joulukuuta 2012,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suurten muutosten hyväksymisestä (Cecina de León (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden maantieteellisten merkintöjen ja alkuperänimitysten suojasta 20 päivänä maaliskuuta 2006 annetun neuvoston asetuksen (EY) N:o 510/2006 (1) ja erityisesti sen 7 artiklan 4 kohdan ensimmäisen alakohdan,
   sekä katsoo seuraavaa:

               (1)

               Komissio on asetuksen (EY) N:o 510/2006 9 artiklan 1 kohdan ensimmäisen alakohdan mukaisesti ja 17 artiklan 2 kohdan nojalla tutkinut Espanjan esittämän pyynnön, joka koski komission asetuksen (EY) N:o 1107/96 (2) nojalla rekisteröidyn suojatun maantieteellisen merkinnän ”Cecina de León” eritelmän muutosten hyväksymistä.

               (2)

               Koska kyseessä eivät ole asetuksen (EY) N:o 510/2006 9 artiklassa tarkoitetut vähäiset muutokset, komissio julkaisi muutospyynnön mainitun asetuksen 6 artiklan 2 kohdan ensimmäisen alakohdan mukaisesti Euroopan unionin virallisessa lehdessä
                   (3). Koska komissiolle ei ole toimitettu asetuksen (EY) N:o 510/2006 7 artiklan mukaisia vastaväitteitä, muutokset olisi hyväksyttävä,

         ON HYVÄKSYNYT TÄMÄN ASETUKSEN:
   1 artikla
   Hyväksytään tämän asetuksen liitteessä olevaa nimitystä koskevat eritelmän muutokset, jotka on julkaistu Euroopan unionin virallisessa lehdessä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä joulukuuta 2012.

            Komission puolesta, puheenjohtajan nimissä

         Dacian CIOLOȘ

            Komission jäsen

      (1)  EUVL L 93, 31.3.2006, s. 12.

      (2)  EYVL L 148, 21.6.1996, s. 1.

      (3)  EUVL C 81, 20.3.2012, s. 6.

      LIITE
      Ihmisravinnoksi tarkoitetut perussopimuksen liitteeseen I kuuluvat maataloustuotteet:

         Luokka 1.2   Lihavalmisteet (kuumennetut, suolatut, savustetut jne.)

      ESPANJA
      Cecina de León (SMM)


title: Komission täytäntöönpanoasetus (EU) 2016/2348, annettu 20 päivänä joulukuuta 2016, asetuksella (EY) 536/2007 Amerikan yhdysvalloista peräisin olevan siipikarjanlihan alalla avatussa tariffikiintiössä 1 päivän huhtikuuta ja 30 päivän kesäkuuta 2017 väliseksi osakaudeksi käytettävissä olevaan määrään lisättävien määrien vahvistamisesta

text:
               21.12.2016

               FI

               Euroopan unionin virallinen lehti

               L 348/17

         KOMISSION TÄYTÄNTÖÖNPANOASETUS (EU) 2016/2348,
   annettu 20 päivänä joulukuuta 2016,
   asetuksella (EY) 536/2007 Amerikan yhdysvalloista peräisin olevan siipikarjanlihan alalla avatussa tariffikiintiössä 1 päivän huhtikuuta ja 30 päivän kesäkuuta 2017 väliseksi osakaudeksi käytettävissä olevaan määrään lisättävien määrien vahvistamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 188 artiklan 2 ja 3 kohdan,
   sekä katsoo seuraavaa:

               (1)

               Komission asetuksella (EY) N:o 536/2007 (2) avataan vuotuinen tariffikiintiö Amerikan yhdysvalloista peräisin olevien siipikarjanliha-alan tuotteiden tuontia varten.

               (2)

               Määrät, joista on 1 päivän joulukuuta ja 7 päivän joulukuuta 2016 välisenä aikana jätetty tuontitodistushakemuksia 1 päivän tammikuuta ja 31 päivän maaliskuuta 2017 väliseksi osakaudeksi, ovat pienempiä kuin käytettävissä olevat määrät. Sen vuoksi olisi määritettävä määrät, joista ei ole jätetty hakemuksia, ja lisättävä kyseiset määrät seuraavaksi kiintiöosakaudeksi vahvistettuun määrään.

               (3)

               Toimenpiteen tehokkuuden varmistamiseksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Määrät, joista ei ole jätetty tuontitodistushakemuksia asetuksen (EY) N:o 536/2007 nojalla ja jotka lisätään 1 päivän huhtikuuta ja 30 päivän kesäkuuta 2017 väliseksi osakaudeksi, vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 20 päivänä joulukuuta 2016.

            Komission puolesta,

            puheenjohtajan nimissä

         Jerzy PLEWA

            Pääjohtaja

            Maatalouden ja maaseudun kehittämisen pääosasto

      (1)  EUVL L 347, 20.12.2013, s. 671.

      (2)  Komission asetus (EY) N:o 536/2007, annettu 15 päivänä toukokuuta 2007, Amerikan yhdysvalloille myönnetyn siipikarjanlihaa koskevan tariffikiintiön avaamisesta ja hallinnoinnista (EUVL L 128, 16.5.2007, s. 6).

      LIITE

                  Järjestysnumero

                  Jakokerroin – 1 päivän huhtikuuta ja 30 päivän kesäkuuta 2017 väliseksi osakaudeksi jätetyt hakemukset
                  (kg)

                  09.4169

                  16 008 750


title: Komission täytäntöönpanoasetus (EU) 2016/1220, annettu 26 päivänä heinäkuuta 2016, Escherichia colin tuottaman L-treoniinin hyväksymisestä kaikkien eläinlajien rehun lisäaineena (ETA:n kannalta merkityksellinen teksti)

text:
               27.7.2016

               FI

               Euroopan unionin virallinen lehti

               L 201/11

         KOMISSION TÄYTÄNTÖÖNPANOASETUS (EU) 2016/1220,
   annettu 26 päivänä heinäkuuta 2016,

      Escherichia colin tuottaman L-treoniinin hyväksymisestä kaikkien eläinlajien rehun lisäaineena
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:

               (1)

               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle. Asetuksen 10 artiklassa säädetään sellaisten lisäaineiden uudelleenarvioinnista, joille on annettu hyväksyntä neuvoston direktiivin 82/471/ETY (2) mukaisesti.

               (2)

               L-treoniini hyväksyttiin komission direktiivillä 88/485/ETY (3) direktiivin 82/471/ETY nojalla ilman aikarajoitusta ja merkittiin sen jälkeen rehun lisäaineita koskevaan rekisteriin olemassa olevana tuotteena asetuksen (EY) N:o 1831/2003 10 artiklan 1 kohdan mukaisesti.

               (3)

               Asetuksen (EY) N:o 1831/2003 10 artiklan 2 kohdan ja 7 artiklan mukaisesti toimitettiin hakemuksia, jotka koskivat L-treoniinin uudelleenarviointia kaikkien eläinlajien rehun lisäaineena. Lisäksi asetuksen (EY) N:o 1831/2003 7 artiklan mukaisesti toimitettiin hakemuksia, jotka koskivat L-treoniinin hyväksyntää kaikkien eläinlajien osalta. Hakemusten mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.

               (4)

               Hakemukset koskevat Escherichia colin DSM 25086, Escherichia colin FERM BP-11383, Escherichia colin FERM BP-10942, Escherichia colin NRRL B-30843, Escherichia colin KCCM11133P, Escherichia colin DSM 25085, Escherichia colin CGMCC 3703 tai Escherichia colin CGMCC 7.58 tuottaman L-treoniinin hyväksymistä kaikkien eläinlajien rehun lisäaineena, joka luokitellaan lisäaineluokkaan ”ravitsemukselliset lisäaineet”.

               (5)

               Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 9 päivänä heinäkuuta 2013 (4), 29 päivänä tammikuuta 2014 (5), 9 päivänä syyskuuta 2014 (6), 9 päivänä syyskuuta 2015 (7), 1 päivänä joulukuuta 2015 (8) ja 19 päivänä huhtikuuta 2016 (9) antamissaan lausunnoissa, että Escherichia colin DSM 25086, Escherichia colin FERM BP-11383, Escherichia colin FERM BP-10942, Escherichia colin NRRL B-30843, Escherichia colin KCCM11133P, Escherichia colin DSM 25085, Escherichia colin CGMCC 3703 ja Escherichia colin CGMCC 7.58 tuottamalla L-treoniinilla ei ehdotettujen käyttöedellytysten mukaisesti ole haitallisia vaikutuksia eläinten terveyteen, ihmisten terveyteen eikä ympäristöön ja että sitä pidetään tehokkaana treoniini-aminohapon lähteenä eläinten rehussa; jotta lisätyn L-treoniinin täysi teho saadaan hyödynnettyä märehtijöillä, se tulisi suojata pötsihajotukselta. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Elintarviketurvallisuusviranomainen vahvisti myös asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.

               (6)

               Elintarviketurvallisuusviranomainen ilmaisi lausunnoissaan huolensa L-treoniinin turvallisuudesta kohde-eläinlajeille, kun se annetaan juomaveteen lisättynä. Elintarviketurvallisuusviranomainen ei kuitenkaan esitä enimmäismäärää L-treoniinille. Sen vuoksi käyttäjää on varoitettava, että kun L-treoniinia annetaan juomaveteen lisättynä, on otettava huomioon ravinnon kautta tapahtuva kaikkien välttämättömien aminohappojen saanti.

               (7)

               L-treoniinin arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi kyseisen aineen käyttö tämän asetuksen liitteessä esitetyllä tavalla olisi hyväksyttävä.

               (8)

               Koska turvallisuuteen liittyvät syyt eivät edellytä L-treoniinin hyväksynnän edellytysten muutosten välitöntä soveltamista, on aiheellista säätää siirtymäajasta, jotta asianomaiset tahot voivat valmistautua hyväksynnästä aiheutuvien uusien vaatimusten noudattamiseen.

               (9)

               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Hyväksyntä
   Hyväksytään lisäaineluokkaan ”ravitsemukselliset lisäaineet” ja funktionaaliseen ryhmään ”aminohapot, niiden suolat ja analogit” kuuluva, liitteessä kuvattu aine eläinten ruokinnassa käytettävänä lisäaineena kyseisessä liitteessä vahvistetuin edellytyksin.
   2 artikla
   Siirtymätoimenpiteet
   1.   Sallitaan, että direktiivillä 88/485/ETY hyväksyttyä L-treoniinia ja sitä sisältäviä esiseoksia saatetaan markkinoille 16 päivään toukokuuta 2017 saakka ennen 16 päivää elokuuta 2016 voimassa olleiden sääntöjen mukaisesti ja että kyseisiä tuotteita käytetään kunnes varastot loppuvat.
   2.   Kun 1 kohdassa tarkoitettuja aineita sisältävät rehuaineet ja rehuseokset on tarkoitettu elintarviketuotantoeläimille, sallitaan, että niitä saatetaan markkinoille 16 päivään elokuuta 2017 saakka ennen 16 päivää elokuuta 2016 voimassa olleiden sääntöjen mukaisesti ja että kyseisiä tuotteita käytetään kunnes varastot loppuvat.
   3.   Kun 1 kohdassa tarkoitettuja aineita sisältävät rehuaineet ja rehuseokset on tarkoitettu muille kuin elintarviketuotantoeläimille, sallitaan, että niitä saatetaan markkinoille 16 päivään elokuuta 2018 saakka ennen 16 päivää elokuuta 2016 voimassa olleiden sääntöjen mukaisesti ja että kyseisiä tuotteita käytetään kunnes varastot loppuvat.
   3 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 26 päivänä heinäkuuta 2016.

            Komission puolesta

            Puheenjohtaja

         Jean-Claude JUNCKER

      (1)  EUVL L 268, 18.10.2003, s. 29.

      (2)  Neuvoston direktiivi 82/471/ETY, annettu 30 päivänä kesäkuuta 1982, tietyistä eläinten ruokinnassa käytettävistä tuotteista (EYVL L 213, 21.7.1982, s. 8).

      (3)  Komission direktiivi 88/485/ETY, annettu 26 päivänä heinäkuuta 1988, tietyistä eläinten ruokinnassa käytettävistä tuotteista annetun neuvoston direktiivin 82/471/ETY liitteen muuttamisesta (EYVL L 239, 30.8.1988, s. 36).

      (4)  EFSA Journal 2013;11(7):3319.

      (5)  EFSA Journal 2014;12(2):3564.

      (6)  EFSA Journal 2014;12(10):3825.

      (7)  EFSA Journal 2015;13(9):4236.

      (8)  EFSA Journal 2016;14(1):4344.

      (9)  EFSA Journal 2016;14(5):4470.

      LIITE

                  Lisäaineen tunnistenumero

                  Hyväksynnän haltijan nimi

                  Lisäaine

                  Koostumus, kemiallinen kaava, kuvaus, analyysimenetelmä

                  Eläinlaji tai -ryhmä

                  Enimmäisikä

                  Vähimmäispitoisuus

                  Enimmäispitoisuus

                  Muut määräykset

                  Hyväksynnän voimassaolo päättyy

                  mg/kg täysrehua, jonka kosteuspitoisuus on 12 %

                     Luokka: ravitsemukselliset lisäaineet. Funktionaalinen ryhmä: aminohapot, niiden suolat ja analogit.

                  3c410

                  —

                  L-treoniini

                     Lisäaineen koostumus

                  Jauhe, joka sisältää vähintään 98 % L-treoniinia (kuiva-aineesta)

                     Tehoaineen kuvaus

                  L-treoniini, joka on käymisreaktiolla jostakin seuraavista valmistettava tuote: Escherichia coli DSM 25086 tai

                     Escherichia coli FERM BP-11383 tai

                     Escherichia coli FERM BP-10942 tai

                     Escherichia coli NRRL B-30843 tai

                     Escherichia coli KCCM 11133P tai

                     Escherichia coli DSM 25085 tai

                     Escherichia coli CGMCC 3703 tai

                     Escherichia coli CGMCC 7.58.
                  Kemiallinen kaava: C4H9NO3

                  CAS-numero: 72-19-5

                     Analyysimenetelmät
                      (1)

                  L-treoniinin määrittämiseksi rehun lisäaineesta:

                              —

                              Food Chemical Codex ”L-threonine monograph” ja

                              —

                              Ionivaihtokromatografia, kolonnin jälkeinen johdannaisten muodostaminen ja fotometrinen havaitseminen (IEC-UV/FD) – EN ISO 17180.

                        Treoniinin määrittäminen esiseoksista:

                              —

                              Ionivaihtokromatografia yhdistettynä kolonnin jälkeiseen johdannaisten muodostamiseen ja fotometriseen havaitsemiseen (IEC-UV/FD) – EN ISO 17180 ja

                              —

                              Ionivaihtokromatografia yhdistettynä kolonnin jälkeiseen johdannaisten muodostamiseen ja fotometriseen havaitsemiseen (IEC-UV) – komission asetus (EY) N:o 152/2009 (2) (liite III, F).

                        Treoniinin määrittämiseksi esiseoksista, rehuseoksista, rehuaineista ja vedestä:

                              —

                              Ionivaihtokromatografia, kolonnin jälkeinen johdannaisten muodostaminen ja fotometrinen havaitseminen (IEC-UV): asetus (EY) N:o 152/2009 (liite III, F).

                  Kaikki lajit

                  —

                  —

                  —

                              1.

                              L- treoniinia voidaan saattaa markkinoille ja käyttää valmisteesta koostuvana lisäaineena.

                              2.

                              Rehualan toimijoiden on lisäaineen ja esiseosten käyttäjiä varten vahvistettava turvalliset työtavat ja järjestelyt hengitysteitse aiheutuvasta altistuksesta johtuvien mahdollisten riskien varalta. Jos riskejä ei voida näiden järjestelyjen ja toimenpiteiden avulla poistaa tai vähentää, lisäainetta ja esiseoksia käytettäessä on käytettävä asianmukaisia henkilönsuojaimia hengityssuoja mukaan lukien.

                              3.

                              L-treoniinia voidaan käyttää myös juomaveteen lisättynä.

                              4.

                              Lisäaineen pakkausmerkinnöissä on ilmoitettava:
                              Kosteuspitoisuus

                              5.

                              Lisäaineen ja esiseosten pakkausmerkinnöissä on ilmoitettava seuraavaa:
                              ”Jos lisäaine annostellaan juomavedessä, proteiinin liikasaantia olisi vältettävä.”

                  16.8.2026

         (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports

         (2)  Komission asetus (EY) N:o 152/2009, annettu 27 päivänä tammikuuta 2009, näytteenotto- ja määritysmenetelmistä rehujen virallista valvontaa varten (EUVL L 54, 26.2.2009, s. 1).


title: Komission täytäntöönpanoasetus (EU) N:o 945/2011, annettu 22 päivänä syyskuuta 2011 , naudanliha-alan vientitukien vahvistamisesta

text:
               23.9.2011

               FI

               Euroopan unionin virallinen lehti

               L 246/20

         KOMISSION TÄYTÄNTÖÖNPANOASETUS (EU) N:o 945/2011,
   annettu 22 päivänä syyskuuta 2011,
   naudanliha-alan vientitukien vahvistamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 164 artiklan 2 kohdan ja 170 artiklan yhdessä sen 4 artiklan kanssa,
   sekä katsoo seuraavaa:

               (1)

               Asetuksen (EY) N:o 1234/2007 162 artiklan 1 kohdan mukaan mainitun asetuksen liitteessä I olevassa XV osassa lueteltujen tuotteiden maailmanmarkkinahintojen ja unionin hintojen välinen ero voidaan kattaa vientituella.

               (2)

               Naudanlihamarkkinoiden nykytilanne huomioon ottaen vientituet olisi vahvistettava asetuksen (EY) N:o 1234/2007 162, 163, 164, 167, 168 ja 169 artiklassa säädettyjen sääntöjen ja perusteiden mukaisesti.

               (3)

               Asetuksen (EY) N:o 1234/2007 164 artiklan 1 kohdassa säädetään, että vientituki voi vaihdella määräpaikan mukaan, erityisesti jos maailmanmarkkinatilanne, tiettyjen markkinoiden erityisvaatimukset tai perustamissopimuksen 300 artiklan mukaisesti tehdyistä sopimuksista johtuvat velvoitteet niin edellyttävät.

               (4)

               Tukea olisi myönnettävä ainoastaan tuotteille, joilla on vapaa liikkuvuus unionissa ja joissa on eläinperäisiä elintarvikkeita koskevista erityisistä hygieniasäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 853/2004 (2) 5 artiklan 1 kohdan a alakohdassa säädetty terveysmerkki. Kyseisten tuotteiden olisi täytettävä myös elintarvikehygieniasta 29 päivänä huhtikuuta 2004 annetussa Euroopan parlamentin ja neuvoston asetuksessa (EY) N:o 852/2004 (3) ja eläinperäisiä elintarvikkeita koskevista erityisistä hygieniasäännöistä 29 päivänä huhtikuuta 2004 annetussa Euroopan parlamentin ja neuvoston asetuksessa (EY) N:o 854/2004 (4) säädetyt vaatimukset.

               (5)

               Tiettyjen luuttomien naudanlihojen vientiin myönnettävää erityistukea koskevista edellytyksistä 21 päivänä marraskuuta 2007 annetun komission asetuksen (EY) N:o 1359/2007 (5) 7 artiklan 2 kohdan kolmannen alakohdan mukaan erityistukea alennetaan, jos vietäväksi tarkoitetun luuttoman lihan määrä on vähintään 85 prosenttia mutta alle 95 prosenttia luuttomaksi leikkaamisesta syntyvien palojen kokonaispainosta.

               (6)

               Nyt sovellettavat vientituet on vahvistettu komission täytäntöönpanoasetuksella (EU) N:o 614/2011 (6). Koska olisi vahvistettava uudet vientituet, kyseinen asetus olisi kumottava.

               (7)

               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   1.   Asetuksen (EY) N:o 1234/2007 164 artiklassa säädettyjä vientitukia myönnetään tämän asetuksen liitteessä vahvistetuille tuotteille ja määrille, jollei tämän artiklan 2 kohdassa säädetyistä edellytyksistä muuta johdu.
   2.   Edellä 1 kohdan mukaisesti tukikelpoisten tuotteiden on täytettävä asetusten (EY) N:o 852/2004 ja (EY) N:o 853/2004 asiaa koskevat vaatimukset, ja erityisesti niiden on oltava hyväksytyssä laitoksessa valmistettuja ja asetuksen (EY) N:o 854/2004 liitteessä I olevan I jakson III luvussa säädettyjen terveysmerkintävaatimusten mukaisia.
   2 artikla
   Asetuksen (EY) N:o 1359/2007 7 artiklan 2 kohdan kolmannessa alakohdassa tarkoitetussa tapauksessa tuotekoodiin 0201 30 00 9100 kuuluvien tuotteiden tukea alennetaan 3,5 eurolla 100 kilogrammalta.
   3 artikla
   Kumotaan täytäntöönpanoasetus (EU) N:o 614/2011.
   4 artikla
   Tämä asetus tulee voimaan 23 päivänä syyskuuta 2011.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä syyskuuta 2011.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 139, 30.4.2004, s. 55.

      (3)  EUVL L 139, 30.4.2004, s. 1.

      (4)  EUVL L 139, 30.4.2004, s. 206.

      (5)  EUVL L 304, 22.11.2007, s. 21.

      (6)  EUVL L 164, 24.6.2011, s. 8.

      LIITE

         Naudanliha-alalla 23 päivästä syyskuuta 2011 alkaen sovellettavat vientituet

                  Tuotekoodi

                  Määräpaikka

                  Mittayksikkö

                  Tuen määrä

                  0102 10 10 9140

                  B00

                  EUR/100 kg elopaino

                  12,9

                  0102 10 30 9140

                  B00

                  EUR/100 kg elopaino

                  12,9

                  0201 10 00 9110 (2)

                  B02

                  EUR/100 kg nettopaino

                  18,3

                  B03

                  EUR/100 kg nettopaino

                  10,8

                  0201 10 00 9130 (2)

                  B02

                  EUR/100 kg nettopaino

                  24,4

                  B03

                  EUR/100 kg nettopaino

                  14,4

                  0201 20 20 9110 (2)

                  B02

                  EUR/100 kg nettopaino

                  24,4

                  B03

                  EUR/100 kg nettopaino

                  14,4

                  0201 20 30 9110 (2)

                  B02

                  EUR/100 kg nettopaino

                  18,3

                  B03

                  EUR/100 kg nettopaino

                  10,8

                  0201 20 50 9110 (2)

                  B02

                  EUR/100 kg nettopaino

                  30,5

                  B03

                  EUR/100 kg nettopaino

                  17,9

                  0201 20 50 9130 (2)

                  B02

                  EUR/100 kg nettopaino

                  18,3

                  B03

                  EUR/100 kg nettopaino

                  10,8

                  0201 30 00 9050

                  US (4)

                  EUR/100 kg nettopaino

                  3,3

                  CA (5)

                  EUR/100 kg nettopaino

                  3,3

                  0201 30 00 9060 (7)

                  B02

                  EUR/100 kg nettopaino

                  11,3

                  B03

                  EUR/100 kg nettopaino

                  3,8

                  0201 30 00 9100 (3)
                      (7)

                  B04

                  EUR/100 kg nettopaino

                  42,4

                  B03

                  EUR/100 kg nettopaino

                  24,9

                  EG

                  EUR/100 kg nettopaino

                  51,7

                  0201 30 00 9120 (3)
                      (7)

                  B04

                  EUR/100 kg nettopaino

                  25,4

                  B03

                  EUR/100 kg nettopaino

                  15,0

                  EG

                  EUR/100 kg nettopaino

                  31,0

                  0202 10 00 9100

                  B02

                  EUR/100 kg nettopaino

                  8,1

                  B03

                  EUR/100 kg nettopaino

                  2,7

                  0202 20 30 9000

                  B02

                  EUR/100 kg nettopaino

                  8,1

                  B03

                  EUR/100 kg nettopaino

                  2,7

                  0202 20 50 9900

                  B02

                  EUR/100 kg nettopaino

                  8,1

                  B03

                  EUR/100 kg nettopaino

                  2,7

                  0202 20 90 9100

                  B02

                  EUR/100 kg nettopaino

                  8,1

                  B03

                  EUR/100 kg nettopaino

                  2,7

                  0202 30 90 9100

                  US (4)

                  EUR/100 kg nettopaino

                  3,3

                  CA (5)

                  EUR/100 kg nettopaino

                  3,3

                  0202 30 90 9200 (7)

                  B02

                  EUR/100 kg nettopaino

                  11,3

                  B03

                  EUR/100 kg nettopaino

                  3,8

                  1602 50 31 9125 (6)

                  B00

                  EUR/100 kg nettopaino

                  11,6

                  1602 50 31 9325 (6)

                  B00

                  EUR/100 kg nettopaino

                  10,3

                  1602 50 95 9125 (6)

                  B00

                  EUR/100 kg nettopaino

                  11,6

                  1602 50 95 9325 (6)

                  B00

                  EUR/100 kg nettopaino

                  10,3

                     Huom. Tuotekoodit sekä A-sarjan määräpaikkakoodit määritellään komission asetuksessa (ETY) N:o 3846/87 (EYVL L 366, 24.12.1987, s. 1).
                  Määräpaikkojen koodit määritellään komission asetuksessa (EY) N:o 1833/2006 (EUVL L 354, 14.12.2006, s. 19).
                  Muiksi määräpaikoiksi on määritelty seuraavat:

                              B00

                              :

                              Kaikki määräpaikat (kolmannet maat, muut alueet, muonitus ja muut määräpaikat, joihin vienti rinnastetaan vientiin unionin ulkopuolelle).

                              B02

                              :

                              B04 ja määräpaikka EG.

                              B03

                              :

                              Albania, Kroatia, Bosnia ja Hertsegovina, Serbia, Kosovo (), Montenegro, entinen Jugoslavian tasavalta Makedonia, muonitus ja tarvikkeet (33 ja 42 artiklassa sekä soveltuvin osin komission asetuksen (EY) N:o 612/2009 (EYVL L 186, 17.7.2009, s. 1) 41 artiklassa tarkoitetut määräpaikat).

                              B04

                              :

                              Turkki, Ukraina, Valko-Venäjä, Moldova, Venäjä, Georgia, Armenia, Azerbaidžan, Kazakstan, Turkmenistan, Uzbekistan, Tadžikistan, Kirgisia, Marokko, Algeria, Tunisia, Libya, Libanon, Syyria, Irak, Iran, Israel, Länsiranta ja Gazan alue, Jordania, Saudi-Arabia, Kuwait, Bahrain, Qatar, Yhdistyneet arabiemiirikunnat, Oman, Jemen, Pakistan, Sri Lanka, Myanmar (Burma), Thaimaa, Vietnam, Indonesia, Filippiinit, Kiina, Pohjois-Korea, Hongkong, Sudan, Mauritania, Mali, Burkina Faso, Niger, Tšad, Kap Verde, Senegal, Gambia, Guinea-Bissau, Guinea, Sierra Leone, Liberia, Norsunluurannikko, Ghana, Togo, Benin, Nigeria, Kamerun, Keski-Afrikan tasavalta, Päiväntasaajan Guinea, São Tomé ja Príncipe, Gabon, Kongo, Kongon demokraattinen tasavalta, Ruanda, Burundi, Saint Helena ja siihen kuuluvat alueet, Angola, Etiopia, Eritrea, Djibouti, Somalia, Uganda, Tansania, Seychellit ja siihen kuuluvat alueet, brittiläinen Intian valtameren alue, Mosambik, Mauritius, Komorit, Mayotte, Sambia, Malawi, Etelä-Afrikka, Lesotho.

         (1)  Sellaisena kuin se on määriteltynä Yhdistyneiden Kansakuntien turvallisuusneuvoston 10 päivänä kesäkuuta 1999 antamassa päätöslauselmassa 1244.

         (2)  Tähän alanimikkeeseen luokittelu edellyttää komission asetuksen (EY) N:o 433/2007 (EUVL L 104, 21.4.2007, s. 3) liitteessä olevan todistuksen esittämistä.

         (3)  Tuen myöntäminen edellyttää komission asetuksessa (EY) N:o 1359/2007 (EUVL L 304, 22.11.2007, s. 21) ja tarvittaessa komission asetuksessa (EY) N:o 1741/2006 (EUVL L 329, 25.11.2006, s. 7) säädettyjen edellytysten täyttymistä.

         (4)  Komission asetuksen (EY) N:o 1643/2006 (EUVL L 308, 8.11.2006, s. 7) edellytyksiä noudattaen.

         (5)  Komission asetuksen (ETY) N:o 1041/2008 (EUVL L 281, 24.10.2008, s. 3) edellytyksiä noudattaen.

         (6)  Tuen myöntäminen edellyttää komission asetuksessa (EY) N:o 1731/2006 (EUVL L 325, 24.11.2006, s. 12) säädettyjen edellytysten täyttymistä.

         (7)  Vähärasvaisen naudanlihan pitoisuus, lukuun ottamatta rasvaa, määritetään komission asetuksen (ETY) N:o 2429/86 (EYVL L 210, 1.8.1986, s. 39) liitteessä kuvattua määritysmenetelmää noudattaen.
      Keskimääräisellä pitoisuudella tarkoitetaan näytteen määrää sellaisena kuin se määritellään komission asetuksen (EY) N:o 765/2002 (EYVL L 117, 4.5.2002, s. 6) 2 artiklan 1 kohdassa. Näyte on otettava asianomaisen erän siitä osasta, jossa riski on suurin.


title: Komission täytäntöönpanoasetus (EU) 2016/2261, annettu 15 päivänä joulukuuta 2016, kupari(I)oksidin hyväksymisestä kaikkien eläinlajien rehun lisäaineena (ETA:n kannalta merkityksellinen teksti )

text:
                  16.12.2016

                  FI

                  Euroopan unionin virallinen lehti

                  L 342/18

            KOMISSION TÄYTÄNTÖÖNPANOASETUS (EU) 2016/2261,
      annettu 15 päivänä joulukuuta 2016,
      kupari(I)oksidin hyväksymisestä kaikkien eläinlajien rehun lisäaineena
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
      sekä katsoo seuraavaa:

                  (1)

                  Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle.

                  (2)

                  Dikuparioksidin hyväksyntää koskeva hakemus on tehty asetuksen (EY) N:o 1831/2003 7 artiklan mukaisesti, ja hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.

                  (3)

                  Hakemus koskee dikuparioksidin hyväksymistä kaikkien eläinlajien rehun lisäaineena, joka luokitellaan lisäaineluokkaan ”ravitsemukselliset lisäaineet”.

                  (4)

                  Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 25 päivänä toukokuuta 2016 (2) antamassaan lausunnossa, että dikuparioksidilla ei ehdotetuissa käyttöolosuhteissa ole haitallista vaikutusta eläinten tai kuluttajien terveyteen eikä käyttäjille aiheudu turvallisuusongelmia, kunhan asianmukaiset suojatoimenpiteet toteutetaan.

                  (5)

                  Elintarviketurvallisuusviranomainen totesi lisäksi, että dikuparioksidi ei aiheuta sen enempää riskejä ympäristölle kuin muutkaan kuparin lähteet ja että sitä voidaan pitää tehokkaana kuparin lähteenä kaikille eläinlajeille. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Lisäksi se vahvisti asetuksen (EY) N:o 1831/2003 21 artiklalla perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.

                  (6)

                  Hakemuksessa lisäaineen nimi on dikuparioksidi. Kansainvälisen kemian liiton IUPACin mukainen lisäaineen nimi on kuitenkin kupari(I)oksidi. Elintarviketurvallisuusviranomaisen kuparioksidista antaman lausunnon (3) suositusten mukaisesti lisäaine olisi nimettävä kupari(I)oksidiksi.

                  (7)

                  Kupari(I)oksidin arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi kyseisen aineen käyttö tämän asetuksen liitteessä esitetyllä tavalla olisi hyväksyttävä.

                  (8)

                  Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

            ON HYVÄKSYNYT TÄMÄN ASETUKSEN:
      1 artikla
      Hyväksytään lisäaineluokkaan ”ravitsemukselliset lisäaineet” ja funktionaaliseen ryhmään ”hivenaineyhdisteet” kuuluva liitteessä tarkoitettu aine eläinten ruokinnassa käytettävänä lisäaineena kyseisessä liitteessä vahvistetuin edellytyksin.
      2 artikla
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 15 päivänä joulukuuta 2016.

               Komission puolesta

               Puheenjohtaja

            Jean-Claude JUNCKER

         (1)  EUVL L 268, 18.10.2003, s. 29.

         (2)  EFSA Journal 2016; 14(6):4509.

         (3)  EFSA Journal 2015; 13(4):4057.

         LIITE

                     Lisäaineen tunnistenumero

                     Hyväksynnän haltijan nimi

                     Lisäaine

                     Koostumus, kemiallinen kaava, kuvaus, analyysimenetelmä

                     Eläinlaji tai –ryhmä

                     Enimmäisikä

                     Vähimmäispitoisuus

                     Enimmäispitoisuus

                     Muut määräykset

                     Hyväksynnän voimassaolo päättyy

                     Cu:n pitoisuus mg/kg täysrehua, jonka kosteuspitoisuus on 12 %

                        Luokka: ravitsemukselliset lisäaineet. Funktionaalinen ryhmä: hivenaineyhdisteet

                     3b412

                     —

                     Kupari(I)oksidi

                        Lisäaineen kuvaus:

                     Kupari(I)oksidin valmistus

                                 —

                                 sisältää vähintään 73 % kuparia

                                 —

                                 natriumlignosulfonaatteja 12 %–17 %

                                 —

                                 1 % bentoniittia.

                           Rakeina, jossa raekoko < 50 μm: alle 10 %

                        Tehoaineen kuvaus:

                     Kupari(I)oksidi
                     Kemiallinen kaava: Cu2O
                     CAS-numero: 1317-39-1

                        Analyysimenetelmät
                         (1)

                     Cu2O:n määrittäminen lisäaineesta:

                                 —

                                 röntgensädediffraktioanalyysi (XRD).

                           Kuparin kokonaispitoisuuden määrittäminen lisäaineesta:

                                 —

                                 titrimetria; tai

                                 —

                                 induktiivisesti kytkettyyn plasmaan perustuva atomiemissiospektrometria (ICP-AES) EN – 15510.

                           Kuparin kokonaispitoisuuden määrittämiseksi esiseoksista:

                                 —

                                 induktiivisesti kytkettyyn plasmaan perustuva atomiemissiospektrometria (ICP-AES) EN – 15510; tai

                                 —

                                 induktiivisesti kytkettyyn plasmaan perustuva atomiemissiospektrometria (ICP-AES) painehajotuksen jälkeen – EN 15621.

                           Kuparin kokonaispitoisuuden määrittäminen rehuaineista ja rehuseoksista:

                                 —

                                 atomiabsorptiospektrometria (AAS) – komission asetus (EY) N:o 152/2009; tai

                                 —

                                 induktiivisesti kytkettyyn plasmaan perustuva atomiemissiospektrometria (ICP-AES) EN – 15510; tai

                                 —

                                 induktiivisesti kytkettyyn plasmaan perustuva atomiemissiospektrometria (ICP-AES) painehajotuksen jälkeen – EN 15621.

                     Kaikki eläinlajit

                     —

                     —

                     Naudat:

                                 —

                                 Naudat, jotka eivät ole alkaneet märehtiä: 15 (yhteensä).

                                 —

                                 Muut naudat: 35 (yhteensä).

                           Lampaat: 15 (yhteensä).
                     Enintään 12 viikon ikäiset porsaat: 170 (yhteensä).
                     Äyriäiset: 50 (yhteensä).
                     Muut eläimet 25 (yhteensä).

                                 1.

                                 Lisäaine on sekoitettava rehuun esiseoksena.

                                 2.

                                 Rehualan toimijoiden on lisäaineen ja esiseosten käyttäjiä varten vahvistettava toimintamenettelyt ja järjestelyt hengitysteitse tai iho- ja silmäkosketuksesta aiheutuvasta altistuksesta johtuvien mahdollisten riskien varalta. Jos tällaisia riskejä ei voida poistaa tai vähentää minimitasolle kyseisten menettelyjen ja järjestelyjen avulla, lisäainetta ja esiseoksia käsiteltäessä on käytettävä henkilönsuojaimia, mukaan lukien hengityssuojaa, turvalaseja ja -hansikkaita.

                                 3.

                                 Pakkausmerkinnöissä on oltava seuraavat tiedot:

                                             —

                                             Lampaan rehun osalta, jos rehun kuparipitoisuus on yli 10 mg/kg:

                                                ”Tämän rehun kuparimäärä saattaa tietyillä lammasroduilla aiheuttaa myrkytyksen.”

                                             —

                                             Märehtimään alkaneiden nautojen osalta, jos rehun kuparipitoisuus on alle 20 mg/kg:

                                                ”Tämän rehun kuparimäärä saattaa aiheuttaa kuparin puutosta karjalla, joka laiduntaa runsaasti molybdeeniä tai rikkiä sisältävillä niityillä.”

                     5. tammikuuta 2027

            (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports


title: Komission täytäntöönpanoasetus (EU) N:o 1118/2013, annettu 6 päivänä marraskuuta 2013 , erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä [Miel de Corse – Mele di Corsica (SAN)]

text:
               9.11.2013

               FI

               Euroopan unionin virallinen lehti

               L 299/20

         KOMISSION TÄYTÄNTÖÖNPANOASETUS (EU) N:o 1118/2013,
   annettu 6 päivänä marraskuuta 2013,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä [Miel de Corse – Mele di Corsica (SAN)]
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Ranskan esittämän pyynnön, joka koskee komission asetuksen (EY) N:o 1187/2000 (2) nojalla rekisteröidyn suojatun maantieteellisen merkinnän ”Miel de Corse – Mele di Corsica” eritelmän muutoksen hyväksymistä.

               (2)

               Koska kyseessä ei ole asetuksen (EU) N:o 1151/2012 53 artiklan 2 kohdan mukainen vähäinen muutos, komissio julkaisi muutospyynnön kyseisen asetuksen 50 artiklan 2 kohdan a alakohdan mukaisesti Euroopan unionin virallisessa lehdessä
                   (3).

               (3)

               Koska komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, muutos olisi hyväksyttävä,

         ON HYVÄKSYNYT TÄMÄN ASETUKSEN:
   1 artikla
   Hyväksytään tämän asetuksen liitteessä olevaa nimitystä koskeva eritelmän muutos, joka on julkaistu Euroopan unionin virallisessa lehdessä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 6 päivänä marraskuuta 2013.

            Komission puolesta, puheenjohtajan nimissä

         Dacian CIOLOȘ

            Komission jäsen

      (1)  EUVL L 343, 14.12.2012, s. 1.

      (2)  EYVL L 133, 6.6.2000, s. 19.

      (3)  EUVL C 134, 14.5.2013, s. 39.

      LIITE
      Ihmisravinnoksi tarkoitetut perussopimuksen liitteeseen I kuuluvat maataloustuotteet:

         Luokka 1.4.   Muut eläinperäiset tuotteet (munat, hunaja, erilaiset maitotuotteet paitsi voi, jne.)

      RANSKA
      Miel de Corse – Mele di Corsica (SAN)